**Proces - verbal**

**al sedintei ordinare a Consiliului Judetean Vrancea**

**din data de 7 iulie 2022**

In data de 7 iulie 2022, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta ordinara a Consiliului Judetean Vrancea convocata prin Dispozitia presedintelui nr. 255 din 1 iulie 2022.

Cu îndeplinirea procedurilor legale în materie, lucrarile sedintei au fost conduse de presedintele Consiliului Judetean Vrancea, domnul Cătălin Toma care a precizat ca sedinta are loc cu prezenta fizica a alesilor judeteni, ca locul sedintei este sediul consiliului judetean iar caracterul public al acesteia este asigurat prin publicarea, la final a minutei si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit (**17**), prezenti fiind **28** alesi judeteni din care – **27** de consilieri judeteni (din 31 de consilieri județeni în funcție) plus presedintele consiliului judetean, absenti fiind: motivat - dl. Guguianu Constantin si dl. Lazar Dorel si nemotivat- dl. Atarcicov Adrian si dl. Caraba Ionel.

In conformitate cu prevederile legale, președintele consiliului județean a dat cuvântul secretarului general al judetului pentru a supune spre aprobare procesul-verbal al şedinţei ordinare din data de 16 iunie 2022.

Dl. consilier Alexe Vasile a avut o serie de observatii cu privire la cele consemnate in procesul verbal supus aprobarii, precizand ca trebuia mentionat nominal modul de vot al fiecarui conslier judetean iar la proiectul nr. 34 (*al sedintei din 16.06*) s-ar fi consemnat in mod eronat 16 voturi “*pentru*” fiind in realitate 17 voturi “*pentru*”.

Secretarul general al judetului a precizat ca potrivit Codului Administrativ, modul in care voteaza fiecare consilier se consemneaza doar la solicitarea expresa a acestuia, situatie care nu a existat in sedinta din 16 iunie a.c. In ceea ce priveste cvorumul intrunit de proiectul nr. 34, s-a reamintit ca la momentul votului au fost renumarate voturile exprimate fara echivoc, rezultand un numar de 16 voturi “pentru”, cvorum anuntat de secretarul general, ceea ce a facut ca proiectul supus votului sa fie respins ca rezultat al neintrunirii cvorumului necesar adoptarii.

Dl. consilier Lepadatu Mihaita a mentionat ca pe filmari a vazut ca sunt 17 consilieri judeteni care au votat “*pentru*” iar in procesul verbal s-a consemnat 16.

Presedintele consiliului judetean a supus aprobarii procesul verbal al sedintei din 16 iunie 2022 acesta fiind aprobat cu 25 voturi *pentru*, 2 voturi *impotriva* si o *abtinere*.

Dl. consilier Caraba Ionel a intrat in sala, iar dl. consilier Micu Ion a iesit din sala, prezenti fiind 28 alesi, din care - 27 de consilieri judeteni plus presedintele consiliului judetean.

Presedintele consiliului judetan a precizat ca a fost validat de catre Tribunalul Vrancea-Secţia I civilă, prin Încheierea din 16.06.2022 mandatul de consilier judetean al dl. Saftoiu Catalin Laurentiu – PSD.

Dupa depunerea juramantului cu mana pe Biblie si Constitutie si dupa semnarea acestuia, dl. Saftoiu Catalin a fost invitat sa ia loc in sala , urmand sa participe la dezbateri si vot, cu mentiunea ca este membru al Comisiei de specialitate nr. 1 Prognoze, programe, buget-finanţe şi patrimoniu.

Asadar in functie sunt 32 consilieri judeteni, din care prezenti la sedinta sunt 28 plus presedintele (29).

**Presedintele Consiliului Judetean Vrancea, dl. Catalin Toma,** a precizat ca sunt indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise prin posta electronica fiecarui consilier judetean, inclusiv noului membru al autoritatii deliberative.

**S-a trecut la prezentarea proiectelor de hotarare inscrise pe ordinea de zi a şedinţei:**

**1** „“Aprobarea Planului de analiza si acoperire a riscurilor al judetului Vrancea actualizat pe anul 2021”

**2** „ Actualizarea devizului general și a indicatorilor tehnico-economici pentru obiectivul de investiții „Reabilitare energetica si lucrări conexe, Direcția Generală de Asistență Socială și Protecția Copilului Vrancea, B-dul Gării nr.13, municipiul Focșani, Județul Vrancea”

**3** „“Actualizarea indicatorilor tehnico-economici potrivit Devizului General si a valorii obiectivului de investitii ,,CONSOLIDARE, RESTAURAREA SI PUNERE IN VALOARE- MUZEUL VRANCEI”- CLADIREA ,,TRIBUNALUL JUDETEAN cod LMI VN-II-m-A-06417” str. Cuza Voda nr. 8, Focsani ”

**4** „ Actualizarea Devizului general si a indicatorilor tehnico-economici pentru obiectivul de investitie ,,Modernizare DJ 205 E Vidra-Vizantea Livezi-Campuri”

**5**„ Actualizarea Devizului general și a indicatorilor tehnico-economici pentru obiectivul de investiție „Consolidare şi reabilitare pod din beton armat peste calea ferată Adjud-Bacău pe DJ 119J, km.1+500, municipiul Adjud, judeţul Vrancea”

**6** “Actualizarea Devizului general și a indicatorilor tehnico-economici pentru obiectivul de investiție „Modernizare DJ 241A limită judeţ Galaţi-Feldioara-Limită judeţ Bacău, km.5+000-19+450, L=14,45 km comuna Tănăsoaia, comuna Corbiţa, judeţul Vrancea”

**7** „ Actualizarea Devizului general si a indicatorilor tehnico-economici pentru obiectivul de investitie ,,Construire pod peste paraul Domosita pe DJ 119 C km. 12+631, sat Anghelesti, comuna Ruginesti, judetul Vrancea”

**8** „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022”

**9** „ Transmiterea solicitării de trecere a suprafeței de 263,80 mp teren, identificat în CF 65250 Focșani, din domeniul public al municipiului Focșani în domeniul public al județului Vrancea, în vederea realizării unei casete arheologice pentru punerea în valoare a beciurilor identificate sub monumentul istoric Tribunalul Vrancea”

**10** „ Declararea ca bun de uz și de interes public județean a terenului in suprafață de 1644 mp situat în comuna Răcoasa, sat Mărăști-intravilan și aprobarea includerii acestuia în domeniul public al UAT Județul Vrancea”

Urmare unor neconcordante intre datele comunicate de OCPI Panciu si OCPI Focsani cu privire la numarul parcelei pe care se afla suprafata de teren, pentru lamurirea acestui aspect intre filialele OCPI, presedintele consiliului judetean a retras de pe ordinea de zi acest ultim proiect de hotarare.

**S-a trecut la dezbaterea proiectelor de hotarari.**

**La punctul 1** proiectul privind „Aprobarea Planului de analiza si acoperire a riscurilor al judetului Vrancea actualizat pe anul 2021”

Fiind supus votului, proiectul de hotarare a fost adoptat in unanimitate. (29 voturi ”*pentru*”)

**La punctul 2** proiectul privind„Actualizarea devizului general și a indicatorilor tehnico-economici pentru obiectivul de investiții „Reabilitare energetica si lucrări conexe, Direcția Generală de Asistență Socială și Protecția Copilului Vrancea, B-dul Gării nr.13, municipiul Focșani, Județul Vrancea”

Fiind supus votului, proiectul de hotarare a fost adoptat in unanimitate. (29 voturi ”*pentru*”)

**La punctul 3** proiectul privind „Actualizarea indicatorilor tehnico-economici potrivit Devizului General si a valorii obiectivului de investitii ,,CONSOLIDARE, RESTAURAREA SI PUNERE IN VALOARE- MUZEUL VRANCEI”- CLADIREA ,,TRIBUNALUL JUDETEAN cod LMI VN-II-m-A-06417” str. Cuza Voda nr. 8, Focsani ”

Fiind supus votului, proiectul de hotarare a fost adoptat in unanimitate (29 voturi ”*pentru*”).

**La punctul 4** proiectul privind „Actualizarea Devizului general si a indicatorilor tehnico-economici pentru obiectivul de investitie ,,Modernizare DJ 205 E Vidra-Vizantea Livezi-Campuri”.

Fiind supus votului, proiectul de hotarare a fost adoptat in unanimitate (29 voturi ”*pentru*”).

**La punctul 5** proiectul privind « Actualizarea Devizului general și a indicatorilor tehnico-economici pentru obiectivul de investiție „Consolidare şi reabilitare pod din beton armat peste calea ferată Adjud-Bacău pe DJ 119J, km.1+500, municipiul Adjud, judeţul Vrancea”

Fiind supus votului, proiectul de hotarare a fost adoptat in unanimitate (29 voturi ”*pentru*”).

**La punctul 6** proiectul privind “Actualizarea Devizului general și a indicatorilor tehnico-economici pentru obiectivul de investiție „Modernizare DJ 241A limită judeţ Galaţi-Feldioara-Limită judeţ Bacău, km.5+000-19+450, L=14,45 km comuna Tănăsoaia, comuna Corbiţa, judeţul Vrancea”

Fiind supus votului, proiectul de hotarare a fost adoptat in unanimitate (29 voturi ”*pentru*”).

**La punctul 7** proiectul privind„Actualizarea Devizului general si a indicatorilor tehnico-economici pentru obiectivul de investitie ,,Construire pod peste paraul Domosita pe DJ 119 C km. 12+631, sat Anghelesti, comuna Ruginesti, judetul Vrancea”

Fiind supus votului, proiectul de hotarare a fost adoptat in unanimitate (29 voturi ”*pentru*”).

**La punctul 8** proiectul privind„Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022”

Presedintele consiliului judetean a precizat ca s-a modificat anexa nr. 11 potrivit Notei de fundamentare transmise, care are avizele si repoartele necesare.

Dl. consilier Cristian Danut a salutat organizarea concursului national de vinuri si expozitia ”Fabricat in Vrancea”.

Dl consilier Alexe Vasile a precizat ca era necesara detalierea cheltuielilor.

Dl consilier Lepadatu Mihaita a solicitat calendarul evenimentului.

Presedintele consiliului judetean dl. Catalin Toma a precizat ca este vorba doar despre o estimare a bugetului evenimentului, ca se propune transferul unor bani de la o actiune la alta, si ca nu este vorba despre cheltuirea banului public nejustificat.

Fiind supus votului, proiectul de hotarare a fost adoptat cu majoritate (27 voturi ”*pentru*” si 2 ”*abtineri* ”).

**La punctul 9** proiectul privind „Transmiterea solicitării de trecere a suprafeței de 263,80 mp teren, identificat în CF 65250 Focșani, din domeniul public al municipiului Focșani în domeniul public al județului Vrancea, în vederea realizării unei casete arheologice pentru punerea în valoare a beciurilor identificate sub monumentul istoric Tribunalul Vrancea

Dl consilier Raducanu Catalin a intrebat daca cladirea Tribunalului isi va pastra destinatia de Muzeu al Vinului asa cum a fost decis la momentul accesarii fondurilor europene si daca beciurile amenajate conform propunerii vor putea fi puse in valoare si vizitate la Festivalul Bachus.

Presedintele consiliului judetean a confirmat ca destinatia imobilului va fi cea de Muzeu al Vinului iar cheltuiala propusa urmand a fi sustinuta din bugetul judetului .

Fiind supus votului, proiectul de hotarare a fost adoptat in unanimitate (29 voturi ”*pentru*”).

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 7 iulie 2022.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**